《和户部杨员外伯成寓直》
唐代·李憕

落日弥纶地，公才画省郎。词惊起草笔，坐引护衣香。

双阙天河近，千门夕漏长。遥知台上宿，不独有文强。

作者简介：李憕，唐并州文水（今山西文水）人。生年不详，卒于唐玄宗天宝十四载(755年)。其父李希倩，中宗神龙初年任右台监察御史。张说为并州长史太平军大使时，引憕常在幕下。后为宇文融判官，括田课最。迁监察御史，历给事中，河南少尹。天宝初，出为清河太守，改尚书右丞、京兆尹。转光禄卿、东都留守，迁礼部尚书。安禄山陷长安，遇害。赠司徒，谥忠烈。